Undirbúningur Færeyskra daga sem hefjast í Ólafsvík á föstudaginn stendur nú sem hæst og hefur gengið vel , að sögn Lárusar Einarssonar sem sæti á í undirbúningsnefnd . Dagskráin verður með hefðbundnum hætti og reynt að höfða til allra aldurshópa . Hann segir allt tilbúið og vonast sé til þess að gestir verði ekki færri en fjögur þúsund talsins . Flestir hafa þeir hins vegar orðið um níu þúsund . Stór þáttur í hátíðarhöldum sem þessum er veðrið og Lárus segir langtímaspá góða . „ Í dag þriðjudag er glampandi sól í Ólafsvík en samkvæmt veðurspá átti að vera rigning . Það hlýtur því að vera færeyska sólin sem hingað er mætt og hún verður örugglega hér fram yfir helgi og gulltryggir skemmtilega daga hér , “ sagði Lárus er blaðamaður hafði samband við hann fyrr í dag .